Борис Младенов-Young
Какво блаженство е да се раздаваш…

chitanka.info

Какво блаженство е да се раздаваш,

печал и радост с някой да делиш!

Да опрощаваш и окуражаваш,

и да издигаш чуждия престиж.

В живота да си нечия опора,

да чувстваш, че си нужен и желан,

да бъдеш стълб за близките си хора,

отдал им с обич бащината дан.

И в залеза ви, милата старица

на теб да може още да разчита,

да знае, че си пак до нея ти…

Облегната на твоята десница,

в блажен покой под мъжката защита,

да кара безметежни старини.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.